b"\n_START_ARTICLE_\nCarles Campuzano i Canad\xc3\xa8s\n_START_SECTION_\nBiografia\n_START_PARAGRAPH_\nFou regidor de l'Ajuntament de Vilanova i la Geltr\xc3\xba per CiU el 1987-1992. Membre del Consell Comarcal del Garraf el 1991-1992 i a les eleccions al Parlament de Catalunya de 1992 fou elegit diputat. Tamb\xc3\xa9 ha estat secretari general de la Joventut Nacionalista de Catalunya el 1989-1994 i president des de 1994. A les eleccions generals espanyoles de 1996 fou elegit diputat per la prov\xc3\xadncia de Barcelona, c\xc3\xa0rrec que ha repetit a les eleccions generals espanyoles de 2000, 2004 i 2008. \xc3\x89s portaveu de la comissi\xc3\xb3 de treball i afers socials al Congr\xc3\xa9s dels Diputats i vocal de l'Assemblea Parlament\xc3\xa0ria de l'Organitzaci\xc3\xb3 per a la Seguretat i la Cooperaci\xc3\xb3 a Europa (OSCE)._NEWLINE_Va obrir el blog el setembre de 2006, i va entrar a Facebook i Twitter per la campanya de les eleccions espanyoles de 2008. Despr\xc3\xa9s va obrir canals a YouTube i Vimeo, i comptes a Linkedin i Instagram. Va tenir una temptativa fallida de generar un proc\xc3\xa9s participatiu utilitzant una plataforma anomenada Mixedink, i actualment ho intenta a Change.org. El desembre de 2013 va ser escollit Diputat 2.0 en els premis que cada any atorga l\xe2\x80\x99Asociaci\xc3\xb3n de Periodistas Parlamentarios de Madrid, i el seu blog va ser finalista a l\xe2\x80\x99edici\xc3\xb3 del mateix any dels Premis Blogs Catalunya."